СЕРВИТЬОР

Клас по НКПД: персонал, зает с услуги

 за населението, охрана и търговия

Код по НКПД: 51312004

1.Описание на работата: обслужва клиенти в заведение за хранене и развлечения (ресторант, кафе-сладкарница, бар, бирария) като сервира храни и напитки. Носи се материална и отчетническа отговорност.

2.Задължения:

посреща и настанява клиентите на заведението;

изчаква и наблюдава масите с клиенти в поверения му район да направят своя избор;

информира клиенти за менюто и специалитетите на заведението;

приема поръчките на клиентите и я записва в бележник за вземане на поръчки;

следи и поддържа хигиената в района си като подменя покривките на масите, кърпите за сервиране и салфетките;

поднася на поднос приборите и чашите и ги сервира пред клиента съобразно направената поръчка;

поднася последователно ястията и напитките по реда на тяхната консумация, съгласно технологията на сервиране и при спазване на температурния режим за различните ястия и напитки;

отсервира употребените прибори и посуда незабавно след тяхното освобождаване;

води сметка за сервираните храни и напитки и я представя на клиента;

отчита ежедневно своя оборот;

приема парични суми от клиенти и връща ресто;

информира за нередности управителя на заведението;

уведомява незабавно прекия си ръководител в случай на отсъствие от работа поради заболяване;

не напуска работното си място до пристигане на колегата от следваща смяна;

не се явява на работа при заразно заболяване.

да спазва правилата за здравословни и безопасни условия на труд, противопожарните, санитарно-хигиенните и други изисквания;

да се явява на периодични медицински прегледи;

да поддържа чисто и в добър вид своето униформено облекло и да носи отличителен знак.

3.Допълнителни задължения: оказва съдействие на своите колеги в случай на необходимост; могат да бъдат възлагани други задължения от прекия му ръководител или от ръководството на предприятието, свързани с работата.

4.Отговорности:

за качеството на извършваната работа и точността на водените от него сметки на клиентите;

отговорност за рекламации от клиенти;

материална отговорност във връзка с опазването на посудата и приборите;

отчетническа отговорност във връзка с поверените му парични и материални ценности;

отговорност за спазване на санитарно-хигиенните изисквания и правилата за противопожарна безопасност.

5.Подчиненост, връзки и взаимоотношения:

подчиненост(пряк ръководител) - управителя на заведението;

във заведението и фирмата контактува с: колеги-сервитьори, бармани и другия обслужващ персонал на заведението, счетоводител, касиер и завеждащ личен състав;

контактува с клиентите на заведението.

6.Отчетност: отчита се пред управителя на заведението, а паричните средства пред касиера и счетоводителя.

7.Права:

право на работно и униформено облекло

право на безплатно медицинско обслужване 

......................... 

8.Документи, с които работникът/служителят трябва да познава: Кодекс на труда; Правилник на вътрешния трудов ред; Правила за здравословни и безопасни условия на труд; нормативните изисквания към обслужването в заведенията за хранене (Приложение № 3 към НАРЕДБА за категоризиране на туристическите обекти и други); други вътрешни актове.

9.Етични задължения: да зачита личното достойнство и правата на всеки клиент на заведението; да проявява дискретност при обслужване на клиентите и им създава приятна обстановка; да не се намесва и не коментира случайно дочути разговори между клиенти; да бъде лоялен към работодателя, като не злоупотребява с неговото доверие и не разпространява поверителни за него сведения, както и да пази доброто име на заведението.

10.Изисквания за заемане на длъжността:

образование: средно/средно професионално;

квалификация: завършен курс за сервитьори и минимален опит 1 година;

други изисквания за длъжността: да знае правилата за обслужване и сервиране, и да умее да работи с касов апарат; познания по два чужди езика;

личностни качества: (любезност, умение за работа в екип, инициативност, комуникативност, лоялност и др.).

Настоящата длъжностна характеристика може да бъде изменяна и допълвана от работодателя при промяна на изискванията и задълженията, произтичащи от нормативни и структурни промени.

 Изготвил: .................. 

 (подпис) 

Утвърдил: ......................

 (подпис и печат )

 Имам екземпляр от длъжностната характеристика.

 Дата .......................

Работник (служител): ...................................................

 Подпис на работника (служителя): .......................................

